Destruktiv komprimering

Destruktiv komprimering (engelsk: lossy compression) er komprimeringsmetoder som fører til tap av informasjon slik at det ikke er mulig å gjenskape originalen fra en komprimert utgave av den. Motsatsen til destruktiv komprimering er tapsfri komprimering.

En destruktiv komprimeringsmetode velger ut hva som er viktigst å ta vare på og forkaster det andre. Vellykkede destruktive komprimeringsmetoder kan redusere filstørrelsen for multimediafiler (lyd, bilder, video) betydelig uten at det er merkbart for brukeren. Eksempler er JPEG for bilder og MP3 for lyd. Tekst og datafiler må derimot normalt komprimeres tapsfritt.

Datakompresjonsalgoritmer
Kodesystemer